Jeho otec bol Benjamin Bittó a matka Mária rod. Nagyová. Bittóova rodná obec bola súčasťou Bratislavskej župy, kde jeho otec zastával funkciu podžupana. Svoju kariéru začal ako štátny úradník v Mošonskej župe. V roku 1848 ho zvolili za poslanca uhorského snemu. Potom, čo stroskotala revolúcia, bol nútený sa ukrývať. Domov sa vrátil až v roku 1851. Zanedlho sa presťahoval do Šomoďskej župy a tam žil v ústraní.